ᱨᱟᱢᱠᱨᱤᱥᱱᱚ ᱢᱤᱥᱚᱱ ᱵᱤᱫᱫᱟᱢᱚᱱᱫᱤᱨ

ᱨᱟᱢᱠᱨᱤᱥᱱᱚ ᱢᱤᱥᱚᱱ ᱵᱤᱫᱫᱟᱢᱚᱱᱫᱤᱨ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱦᱟᱣᱲᱟ ᱦᱚᱱᱚᱛ ᱨᱮᱭᱟᱜ ᱵᱮᱞᱩᱲ ᱨᱮ ᱢᱮᱱᱟᱜ ᱢᱤᱫ ᱟᱡ ᱛᱮ ᱪᱟᱪᱞᱟᱣᱚᱜ ᱠᱟᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱡᱟᱹᱛᱤᱭᱟᱹᱨᱤ ᱛᱷᱟᱹᱯᱱᱤᱛᱟᱱ ᱨᱮᱝᱠᱤᱝ ᱯᱷᱨᱮᱢᱣᱟᱨᱠ ᱱᱮᱥᱟᱱᱟᱞ ᱤᱱᱥᱴᱤᱴᱤᱭᱩᱥᱚᱱᱟᱞ ᱨᱮᱝᱠᱤᱝ ᱯᱷᱨᱮᱢᱣᱟᱨᱠ ᱦᱚᱛᱮᱛᱮ ᱩᱪᱷᱟᱱᱚᱜ ᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱠᱚᱞᱮᱡᱽ ᱛᱷᱚᱠ ᱨᱮᱭᱟᱜ ᱨᱮᱝᱠᱤᱝ ᱨᱮ ᱨᱟᱢᱠᱨᱤᱥᱱᱚ ᱢᱤᱥᱚᱱ ᱵᱤᱫᱫᱟᱢᱚᱱᱫᱤᱨ ᱫᱚ ᱕ ᱟᱱᱟᱜ ᱴᱷᱟᱶ ᱨᱮ ᱛᱟᱦᱮᱸ ᱠᱟᱱᱟ᱾

ᱱᱟᱜᱟᱢ
ᱨᱟᱢᱠᱨᱤᱥᱱᱚ ᱢᱤᱥᱚᱱ ᱵᱤᱫᱫᱟᱢᱚᱱᱫᱤᱨ ᱫᱚ ᱑᱙᱔᱑ ᱥᱮᱨᱢᱟ ᱨᱮ ᱨᱟᱢᱠᱨᱤᱥᱱᱚ ᱢᱤᱥᱚᱱ ᱦᱚᱛᱮᱛᱮ ᱛᱷᱟᱯᱚᱱ ᱟᱠᱟᱱᱟ᱾ 'ᱵᱤᱫᱫᱟᱢᱚᱱᱫᱤᱨ' ᱧᱩᱛᱩᱢ ᱫᱚ ᱑᱘᱙᱘ ᱥᱮᱨᱢᱟ ᱨᱮ ᱥᱣᱟᱢᱤ ᱵᱤᱵᱮᱠᱟᱱᱚᱱᱫᱚ ᱮ ᱧᱩᱛᱩᱢ ᱞᱮᱫᱟ, ᱩᱱᱤ ᱫᱚ ᱥᱮᱫᱟᱭ ᱥᱤᱧᱚᱛ ᱨᱮᱭᱟᱜ 'ᱜᱩᱨᱩᱠᱩᱞ' ᱯᱟᱱᱛᱷᱟ ᱛᱮ ᱱᱚᱝᱠᱟᱱ ᱢᱤᱫ ᱛᱷᱟᱹᱯᱱᱤᱛ ᱨᱮᱭᱟᱜ ᱮ ᱩᱭᱦᱟᱹᱨ ᱞᱮᱫᱟ᱾ ᱥᱣᱟᱢᱤ ᱵᱤᱢᱩᱠᱛᱚᱱᱚᱱᱫᱚᱡᱤ ᱟᱨ ᱥᱣᱟᱢᱤ ᱛᱮᱡᱚᱥᱟᱱᱚᱱᱫᱚᱡᱤ ᱱᱚᱣᱟ ᱞᱟᱯᱷᱟᱝ ᱥᱮᱪᱮᱫ ᱛᱷᱟᱹᱯᱱᱤᱛ ᱨᱮᱱ ᱛᱷᱟᱯᱚᱱᱤᱭᱟᱹ ᱥᱩᱛᱨᱮᱛ ᱟᱨ ᱛᱷᱟᱯᱚᱱᱤᱭᱟᱹ ᱯᱨᱤᱱᱥᱤᱯᱚᱞ (ᱥᱤᱨᱟᱹ) ᱠᱤᱱ ᱛᱟᱦᱮᱸ ᱠᱟᱱᱟ᱾

᱒᱐᱒᱒ ᱥᱮᱨᱢᱟ ᱨᱮ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱱᱚᱣᱟ ᱫᱚ 'A++' ᱜᱽᱨᱮᱰ ᱛᱮ ᱢᱟᱹᱱ ᱟᱠᱟᱱᱟ᱾ ᱱᱤᱛᱚᱜᱟᱜ ᱜᱽᱨᱮᱰᱤᱝ ᱯᱟᱱᱛᱷᱟ ᱞᱮᱠᱟᱛᱮ  ᱱᱚᱣᱟ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ  ᱔ ᱜᱽᱨᱮᱰ ᱢᱩᱸᱫᱽ ᱨᱮ ᱓.᱕᱘ ᱜᱽᱨᱮᱰ ᱛᱮ ᱢᱟᱱᱚᱛ ᱟᱠᱟᱫᱟᱭ᱾ ᱡᱟᱹᱛᱤᱭᱟᱹᱨᱤ ᱛᱷᱟᱹᱯᱱᱤᱛᱟᱱ ᱨᱮᱝᱠᱤᱝ ᱯᱷᱨᱮᱢᱣᱟᱨᱠ ᱱᱮᱥᱟᱱᱟᱞ ᱤᱱᱥᱴᱤᱴᱤᱭᱩᱥᱚᱱᱟᱞ ᱨᱮᱝᱠᱤᱝ ᱯᱷᱨᱮᱢᱣᱟᱨᱠ ᱦᱚᱛᱮᱛᱮ ᱩᱪᱷᱟᱱᱚᱜ ᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱠᱚᱞᱮᱡᱽ ᱛᱷᱚᱠ ᱨᱮᱭᱟᱜ ᱨᱮᱝᱠᱤᱝ ᱨᱮ ᱨᱟᱢᱠᱨᱤᱥᱱᱚ ᱢᱤᱥᱚᱱ ᱵᱤᱫᱫᱟᱢᱚᱱᱫᱤᱨ ᱫᱚ ᱕ ᱟᱱᱟᱜ ᱴᱷᱟᱶ ᱨᱮ ᱛᱟᱦᱮᱸ ᱠᱟᱱᱟ᱾ ᱮᱛᱚᱦᱚᱵ ᱨᱮ ᱱᱚᱣᱟ ᱫᱚ ᱢᱤᱫ ᱤᱱᱴᱟᱨᱢᱤᱰᱤᱭᱮᱴ ᱟᱨᱴᱥ ᱠᱚᱞᱮᱡᱽ ᱞᱮᱠᱟᱛᱮ ᱮᱦᱚᱵ ᱞᱮᱱᱟ᱾ ᱑᱙᱔᱕ ᱠᱷᱚᱱ ᱑᱙᱔᱖ ᱥᱮᱨᱢᱟ ᱢᱩᱸᱫᱽ ᱨᱮ ᱠᱚᱞᱮᱡᱽ ᱨᱮ ᱵᱮᱯᱟᱨ ᱟᱨ ᱥᱟᱬᱮᱥ ᱥᱟᱛᱟᱢ ᱥᱮᱞᱮᱫ ᱞᱮᱱᱟ᱾

ᱯᱚᱲᱦᱚᱱ
ᱱᱤᱛᱚᱜ ᱱᱚᱸᱰᱮ ᱑᱔ ᱜᱚᱴᱟᱱ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱕ ᱜᱚᱴᱟᱱ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ 
ᱥᱟᱬᱮᱥ ᱵᱤᱵᱷᱟᱜᱽ
 ᱮᱞᱠᱷᱟ ᱥᱟᱬᱮᱥ (ᱢᱟᱹᱱᱟᱱ, ᱯᱳᱥᱴ ᱜᱨᱮᱡᱩᱭᱮᱴ ᱟᱨ ᱯᱤᱮᱪ.ᱰᱤ)
 ᱯᱷᱤᱡᱤᱠᱥ (ᱢᱟᱹᱱᱟᱱ)
 ᱠᱮᱢᱤᱥᱴᱨᱤ (ᱢᱟᱹᱱᱟᱱ)
 ᱢᱟᱭᱠᱨᱳᱵᱟᱭᱚᱞᱚᱡᱤ (ᱢᱟᱹᱱᱟᱱ)
 ᱮᱯᱞᱟᱭᱤᱰ ᱠᱮᱢᱤᱥᱴᱨᱤ (ᱯᱳᱥᱴ ᱜᱨᱮᱡᱩᱭᱮᱴ ᱟᱨ ᱯᱤᱮᱪ.ᱰᱤ)
 ᱤᱱᱰᱟᱥᱴᱨᱤᱭᱟᱞ ᱠᱮᱢᱤᱥᱴᱨᱤ (ᱢᱟᱹᱱᱟᱱ)
 ᱠᱚᱢᱯᱤᱭᱩᱴᱟᱨ ᱥᱟᱬᱮᱥ (ᱢᱟᱹᱱᱟᱱ(ᱵᱤ.ᱮᱥᱥᱤ. ᱥᱤᱮᱥ), ᱯᱳᱥᱴ ᱜᱨᱮᱡᱩᱭᱮᱴ(ᱮᱢᱮᱥᱥᱤ. ᱥᱤᱮᱥᱮᱢᱟᱭ))
 ᱤᱞᱮᱠᱴᱨᱚᱱᱤᱠᱥ (ᱢᱮᱱᱮᱞᱟ ᱠᱳᱨᱥ)
 ᱥᱴᱮᱴᱟᱥᱴᱤᱠ (ᱢᱮᱱᱮᱞᱟ ᱠᱳᱨᱥ)
 ᱡᱩᱞᱚᱡᱤ (ᱢᱟᱹᱱᱟᱱ)
 ᱠᱟᱹᱣᱰᱤᱭᱟᱹᱨᱤ (ᱢᱟᱹᱱᱟᱱ)

ᱢᱟᱹᱱᱢᱤ ᱯᱚᱲᱦᱚᱱ ᱟᱨ ᱥᱟᱶᱛᱟ ᱥᱟᱬᱮᱥ ᱵᱤᱵᱷᱟᱜᱽ
 ᱵᱟᱝᱞᱟ (ᱢᱟᱹᱱᱟᱱ, ᱯᱳᱥᱴ ᱜᱨᱮᱡᱩᱭᱮᱴ ᱟᱨ ᱯᱤᱮᱪ.ᱰᱤ)
 ᱥᱚᱸᱥᱠᱨᱤᱛ (ᱢᱟᱹᱱᱟᱱ ᱟᱨ ᱯᱳᱥᱴ ᱜᱨᱮᱡᱩᱭᱮᱴ)
 ᱤᱝᱞᱤᱥ (ᱢᱟᱹᱱᱟᱱ)
 ᱧᱮᱱᱮᱞ [ᱯᱷᱤᱞᱚᱡᱚᱯᱤ] (ᱢᱟᱹᱱᱟᱱ, ᱯᱳᱥᱴ ᱜᱨᱮᱡᱩᱭᱮᱴ, ᱮᱢ. ᱯᱷᱤᱞ, ᱯᱤᱮᱪ.ᱰᱤ)
 ᱨᱟᱡᱽᱟᱹᱨᱤ ᱥᱟᱬᱮᱥ (ᱢᱟᱹᱱᱟᱱ)
 ᱱᱟᱜᱟᱢ (ᱢᱟᱹᱱᱟᱱ)


ᱯᱟᱹᱴᱷᱩᱣᱟᱹ ᱡᱤᱭᱚᱱ
ᱱᱚᱣᱟ ᱠᱚᱞᱮᱡᱽ ᱨᱮ ᱖᱐᱐ ᱜᱟᱱ ᱯᱟᱹᱴᱷᱩᱣᱟᱹ ᱵᱷᱩᱨᱛᱤ ᱢᱮᱱᱟᱜ ᱠᱚᱣᱟ᱾ ᱯᱟᱹᱴᱷᱩᱣᱟᱹ ᱠᱚ ᱠᱮᱢᱯᱟᱥ ᱨᱮᱭᱟᱜ ᱢᱚᱬᱮ ᱜᱚᱴᱟᱱ ᱦᱳᱥᱴᱮᱞ: 'ᱥᱨᱤ', 'ᱵᱤᱫᱽᱭᱟ', 'ᱵᱤᱱᱚᱭ', 'ᱵᱤᱵᱮᱠ' ᱟᱨ 'ᱥᱨᱚᱫᱽᱫᱷᱟ' ᱨᱮᱠᱚ ᱛᱟᱸᱦᱮᱱᱟ᱾ ᱦᱳᱥᱴᱮᱞ ᱠᱚᱫᱚ "ᱵᱷᱚᱵᱚᱱ" ᱠᱚ ᱢᱮᱛᱟᱜᱼᱟ᱾

ᱵᱟᱨᱦᱮ ᱡᱚᱱᱚᱲ


ᱛᱷᱚᱠ: ᱦᱟᱣᱲᱟ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ
ᱛᱷᱚᱠ: ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱥᱟᱹᱠᱷᱭᱟᱹᱛ